section_heading: Životopis
paragraph_text: Režirao je nagrađivane dokumentarne filmove Terra roza, Početak jednog lijepog prijateljstva, Priča iz Nunića, Ode Eddy te igrane serije Mrtvi kutovi, Bibin svijet, Periferija city, Dome, slatki dome, Dnevnik plavuše… Godine 2011. režirao je svoj debitantski dugometražni igrani film Fleke koji je nagrađen na Kanadskom filmskom festivalu (nagrada Rising Star, Posebno priznanje žirija) i prikazan na brojnim domaćim i svjetskim festivalima (Sarajevo Film Festival, Međunarodni filmski festival u Varšavi, Međunarodni filmski festival u New Yorku). Njegovi tekstovi o filmu objavljivani su u časopisima Filmski ljetopis i Zapis.